06/11/2009 | Administración LocalMunicipal
Oza dos Ríos
Acordo definitivo de aprobación da Ordenanza reguladora da limpeza de terreos e soares e medidas preventivas contra incendios

EDICTO ACORDO DEFINITIVO DE APROBACIÓN DA ORDENANZA REGULADORA DA LIMPEZA DE TERREOS E SOLARES E MEDIDAS PREVENTIVAS CONTRA INCENDIOS. REGULACIÓN: Art.49 c), 65.2 e 70.2 da Lei 7/1985, de 2 de abril, reguladora das Bases do Réxime Local. APROBACIÓN INICIAL: Concello Pleno, sesión do 29 de xuño de 2009. BOP N° 161, 20/07/2009. RESULTADO INFORMACIÓN PÚBLICA: Non se formularon alegacións. EFECTOS: O Acordo inicial enténdese definitivamente adoptado, entrando en vigor nos termos establecidos na disposición da propia Ordenanza, tendo en conta o previsto no artigo 70.2, en relación co 65.2 da Lei 7/1985, LBRL. ANEXO: Texto íntegro da Ordenanza. Oza dos Ríos, 19 de outubro de 2009. O ALCALDE, José Ramón Peón Pérez O SECRETARIO, Celestino J. Amigo Liñares CAPÍTULO I. DISPOSICIÓNS XERAIS. Artígo 1. A presente ordenanza díctase ó abeiro das competencias que determina o artigo 25, en relación co artigo 84 da Lei 7/1985, do 2 de abril, reguladora das bases do réxime local, en relación co preceptuado na Lei 9/2002, de 30 de decembro, de Ordenación Urbanística e Protección do Medio Rural de Galicia, Decreto 28/1999, do 21 de xaneiro, polo que se aproba o Regulamento de disciplina urbanística de Galicia, Lei 7/1985, de 2 de abril, reguladora das Bases do réxime local, Lei 5/1997, do 22 de xullo, de Administración Local de Galicia e o Decreto 179/1955, do 17 de xuño, polo que se aproba o Regulamento de Servicios das Corporacións Locais. Artigo 2. A presente regulación ten o carácter de ordenanza de policía urbana e rural e de prevención de incendios, non ligada a unhas directrices de planeamento concreto, por estar referida a aspectos de salubridade, de seguridade e puramente técnicos. Artigo 3. Para os efectos desta ordenanza terán a consideración de núcleos urbáns os terreos que o Plan Xeral de Ordenación Municipal ou calquera outro planeamiento de aplicación directa clasifiquen como tales. Artigo 4. Terán a consideración de núcleos rurais os terreos que se inclúan no ámbito dos núcleos rurais delimitados no planeamento municipal. Artigo 5. Para os efectos desta ordenanza terán a consideración de solar as superficies de solo urbán aptas para a edificación que reúnan os requisitos establecidos no artigo 16, en relación co 11, da Lei galega 9/2002. Artigo 6. Por terreos rústicos entenderáse aquelas superficies que o planeamento urbanístico non clasifica como solo de núcleo urbán ou rural, e definido no artigo 15 e concordantes da Lei galega 9/2002. CAPÍTULO II. LIMPEZA DE TERREOS E SOLARES. Artigo 7.0 Alcalde ou órgano no que delegue, dirixirá a policía urbana, rural e sanitaria, exercerá a inspección dos terreos, parcelas, obras e instalacións do termo municipal de Oza dos Ríos, para comprobar o cumprimento das condicións esixibles. Artigo 8. Prohíbese tirar lixo ou residuos sólidos en solares, espazos libres de propiedade pública ou privada, así como nos terreos rústicos. Artigo 9. Os propietarios de toda clase de terreos e construccións deberán mantelos en condicións de seguridade, salubridade e ornato público, quedándolles expresamente prohibido manter neles lixo, residuos sólidos urbáns, entullos (escombros) e maleza. Artigo 10.1. O Alcalde ou concelleiro delegado, de oficio ou a solicitude de persoa interesada, iniciará o procedemento poñéndoo en coñecemento do propietario do terreo, urbanización, edificación ou instalación, e tras o informe dos servicios técnicos e con audiencia aos interesados, dictará resolución na que sinalará as deficiencias, ordenará as medidas precisas para correxilas e fixará un prazo para súa execución.2. Transcurrido o prazo concedido sen que os obligados executaran as medidas precisas, o Alcalde ordenará a incoación do procedemento sancionador.3. Na resolución, ademáis, requerirase ao obligado para que proceda á execución da orde efectuada e, de non cumprila, levarase a cabo polo Concello a cargo do obligado, repercutíndolle os custos a través do procedemento recaudatorio en vía executiva. CAPÍTULO III. DAS MEDIDAS DE PREVENCIÓN CONTRA INCENDIOS FORESTAIS. Artigo 11. Usos prohibidos con carácter xeral.1. Prohíbense as repoboacións forestais en solo urbán e núcleos rurais.2. En zonas incluidas nun proceso de concentración parcelaria, os usos haberán de adaptarse ao plan de ordenación de cultivos ou forestal, tal e como prevé a Ley 10/1985, de 14 de agosto, de concentración parcelaria para Galicia. Artigo 12. As especies permitidas, distancias esixidas, densidades máximas e demáis características das plantacións arbóreas nos núcleos urbáns e rurais do Concello de Oza dos Ríos rexeranse polo disposto na lexislación autonómica de aplicación. Artículo 13. A entrada en vigor desta Ordenanza, os propietarios ou administradores das plantacións de árbores deberán realizar labores de limpeza de maleza e calquera material que facilite a propagación do lume dentro das líneas de protección contra incendios forestais sinaladas pola normativa vixente, contados a partires da línea de delimitación dos núcleos urbáns ou rurais. Artículo 14.1. 0 Alcalde o concelleiro delegado, de oficio ou a solicitude de persoa interesada, iniciará o procedemento poñendoo en coñecemento do propietario, representante ou administrador dos predios incluidos na delimitacións dos núcleos obxecto da presente Ordenanza, Despois do informe dos servicios técnicos e con audiencia aos interesados, dictará resolución na que sinale as deficiencias, ordene as medidas precisas para correxilas e fixe un prazo para súa execución.2. Transcurrido o prazo concedido sen que os obligados executaran as medidas precisas, o Alcalde ordeará a incoación do prcedemento sancionador.3. Na resolución, ademáis, requerirase ao obligado ou ó seu representante ou administrador para que proceda á execución da orde efectuada e, de non cumprila, levarase a cabo polo Concello a cargo do obligado, repercutíndolle os custos a través do procedemento recaudatorio en vía executiva. CAPÍTULO IV INFRACCIÓNS E SANCIÓNS. Artículo 16. Constitúen infracción desta ordenanza as accións ou omisións que vulneren os preceptos contidos na mesma, todas elas amparadas legalmente. En concreto: a) O incumpimento da orde de execución das obras ou actuacións para manter os terreos, urbanizacións, edificacións ou instalacións en condicións de seguridade, salubridade e ornato público, tal como dispón a lexislación autonómica vixente. b) Non respetar as medidas preventivas de protección contra incendios forestais, incumplindo o deber de manter libre de maleza ou de cualquera outra material ou sustancias que faciliten a propagación do lume, dentro das distancias de seguridade sinaladas pola normativa vixente. Artículo 17.1.- As infraccións ás que se refire o artigo anterior serán sancionadas con multas coercitivas entre 100 e 3.000 euros. As infraccións ó disposto na presente ordenanza clasificanse en moi graves, graves e leves. a).- Son infraccións moi graves as accións e omisións que constitúan incumprimento das normas que afecten á salubridade e seguridade de terrenos e edificacións, así como o incumprimento das medidas de prevención contra incendios forestais durante os meses de verán, que supoñan un grave risco contra a seguridade de persoas ou bens. b).- Son infraccións graves as accións e omisións que constitúan incumprimento das normas relativas á seguridade, salubridade ou ornato, así como as medidas de prevención contra incendios forestais que afecten levemente ás persoas ou bens. c) Considéranse infraccións leves as infraccións que non teñan carácter grave ou moi grave.2. En calquera caso, o Concello adoptará as medidas tendentes a restaurar a orde urbanística vulnerada, como manigfestaciópn plena da potestade e competencias atribuidas pola lexislación básica en materia de résime local. De igual modo, fará efectivas as medidas de prevención e protección contra incendios forestais na medida das efectivas competencias e obligacións que lle atribúe a lexislación básica de réxime local, e as atribuidas pola lexislación especial dictada pola comunidade autónoma, en proporcións ás posibilidades materiais derivadas dos recursos efectivamente transferidos pola Comunidade Autónoma para o seu exercicio, mediante os procedementos regulados para a execución forzosa, regulados na Lei 30/1992, do 26 de novembro, do réxime xurídico das Administracións Públicas e do procedemento administrativo común. Artículo 18. Do incumprimento das ordes de execución por razóns de salubridade e hixiene ou ornato, alleas ó cerramento ou vallado, así como das ordes relativas ás medidas preventivas contra incendios forestais, serán responsables as persoas que teñan o dominio útil do predio, se prexuicio da responsabilidade do titular do dominio directo. Artículo 19.0 órgano competente para a resolución do procedemento sancionador é o Alcalde, conforme ó disposto no artigo 21.1. k) da Lei 7/1985, de 2 de abril, reguladora das bases do réxime local, ou órgano no que delegue, nos termos previstos na mesma Lei. Artículo 20. A potestade sancionadora exercerase mediante o procedemento establecido na Lei 30/1992 e o procedemento para o exercicio da potestade sancionadora, aprobado po Real Decreto 1398/1993, do 4 de agosto. Artículo 21. Para graduar as multas atenderase primordialmente á gravedade da materia, á entidade económica dos feitos constitutivos de infracción, á reiteración por parte da persoa responsable e ó grado de culpabilidade dos infractores. Artículo 22. Sancións por faltas moi graves. Sancionaranse con multa de 1.501 a 3.000 euros: a) As infraccións a esta ordenanza que afecten á salubridade e seguridade dos terreos, edificacións e instalaciós, así como ás medidas de prevención contra incendios forestais sinaladas nesta ordenanza durante os meses de verán ou tempadas establecidas polo ógano competente da Comunidade Autónoma como de alto risco, cando as conductas sancionables supoñan un risco grave contra a saúde ou a seguridade de persoas ou bens. b) O incumprimento reiterado das ordes de execución dictadas para enmendar infraccións calificadas como graves. Artículo 23. Sancións por faltas graves: Sancionaranse con multa de 601 a 1.500 euros: a) As infraccións a esta ordenanza que constitúan incumprimento das normas que afectan ao ornato de terreno ou as que afectan levemente á salubridade ou seguridade de persoas ou bens, así como ás medidas de prevención contra incendios forestais que supongan un risco considerable contra a seguridade de persoas ou bens en caso de incendio. b) O incumprimento reiterado das ordes de execución dictadas para enmendar infraccións calificadas como leves. Artículo 24. Sancións por faltas leves: Sancionaranse con multa de 100 a 600 euros as infraccións a esta ordenanza que constitúan incumprimento das normas que non teña o carácter de moi grave ou grave. DISPOSICIÓN FINAL. A presente ordenanza, entrará en vigor no prazo dun mes, desde a súa publicación no Boletín Oficial da Provincia. Dilixencia.- Esta Ordenanza foi aprobada provisionalemente polo Concello Pleno en sesión celebrada o 29 de xuño de 2009 e sometida a información pública por un prazo de trinta días no Taboleiro de Anuncios e no BOP N° 161, 20/07/2009, sen que durante dito prazo se presentara ningunha reclamación nin suxerencia, polo que o acordo considerase definitrivamente adoptado. Oza dos Ríos, 19 de outubro de 2009. O SECRETARIO,